सन् 1950 से तीन वर्षों के निरंतर युद्ध के बाद, जिसने वहां के बीस लाख लोगों की बलि ले ली, सन् 1953 में दो भागों में बंटकर इन दो राष्ट्रों का निर्माण हुआ था. कोरिया के औद्योगीकृत उत्तरी भाग पर रूस का प्रभाव रहा, तो कृषिप्रधान दक्षिणी भाग पर अमेरिका का. 'शीतयुद्ध' के दौरान इन दोनों देशों के बीच की खाई लगातार चौड़ी होती गई. हालांकि दक्षिण कोरिया निरंतर संबंध सुधारने की कोशिश करता रहा, किन्तु उत्तरी कोरिया की ओर से कोई सकारात्मक संकेत नहीं मिले. यहां तक कि सन् 1988 में जब दक्षिण कोरिया ने अपनी राजधानी सियोल में ओलिम्पिक खेल आयोजित किए थे, तब भी उत्तरी कोरिया ने अपना अड़ियल रुख जारी रखा था. यहां यह बात भी गौर करने की है कि 1953 में युद्ध की समाप्ति के बाद दोनों देशों ने शांति संधि पर हस्ताक्षर नहीं किए थे. इसके परिणामस्वरूप आज भी इन दोनों राष्ट्रों की विभाजन रेखा 38' उत्तरी अक्षांश के दोनों ओर कुल आठ करोड़ की आबादी वाले इन देशों की कुल लगभग 15 लाख सेना मौजूद है.